Diari Oficial de la Generalitat Valenciana


Sumari del DOGV 4932, del 26-01-2005 (2005/338)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 66.194 m² de superfície, situada a Torrevieja (Alacant), destinada a la construcció d'un centre de salut, realitzada per l'ajuntament del dit municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/338


Data del document
:   21-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Torrevieja
    * cultura regional
    * propietat immobiliària

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 66.194 m² de superfície, situada a Torrevieja (Alacant), destinada a la construcció d'un centre de salut, realitzada per l'ajuntament del dit municipi. [2005/338]
  
L'Ajuntament de Torrevieja, en sessió plenària realitzada el dia 15 de novembre de 2002, va acordar la cessió gratuïta a la Generalitat Valenciana d'una finca de propietat municipal, de 100.000 m² de superfície, situada a Campo Salinas, partit de la Rambla, hisenda de camp denominada La Ceñuela, de la dita població, per a ser destinada a la construcció d'un centre públic sanitari. Per acord plenari de 26 de desembre de 2003 es va modificar l'acord anterior en el sentit de limitar la superfície de la parcel·la que se cedix a 66.194 m², que han de segregar-se de la finca registral 88.196.
  
A proposta de la Conselleria de Sanitat formulada el 4 d'agost de 2004, es van iniciar els tràmits legals oportuns per a l'acceptació de la cessió de la parcel·la de 66.194 m² i la seua formalització.
  
La cessió es realitza amb la finalitat de destinar la parcel·la a la construcció d'un centre públic sanitari, amb subjecció al que disposa l'article 111.1 del Reglament de Béns de les Entitats Locals. Així, segons consta en el punt 2 de l'acord plenari de 26 de desembre de 2003 la cessió queda condicionada al fet que la parcel·la siga efectivament destinada a la finalitat per a la qual se cedix en el termini màxim de cinc anys, i que es mantinga la destinació durant els trenta següents, en cas contrari o en el supòsit que després deixe de ser destinada a eixa finalitat, el bé cedit revertirà automàticament a l'ajuntament amb totes les seues pertinences i accessions.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de Torrevieja de la parcel·la que té 66.194 m² de superfície, situada a Campo Salinas, partit La Rambla, hisenda de camp denominada La Ceñuela de la dita població, que confronta: nord, resta de la finca de la qual se segrega (vial perimetral municipal); sud, finca propietat de l'ajuntament (vial perimetral municipal); est, resta de la finca de la qual se segrega (vial perimetral municipal), i oest, resta de la finca de la qual se segrega (vial perimetral municipal).
  
La parcel·la ha de segregar-se de la finca registral 88.196, que consta inscrita en el Registre de la Propietat de Torrevieja, número u, al tom 2413, llibre 1194, foli 17.
  
Referència cadastral: part de la parcel·la 335, polígon 2, paratge La Ceñuela.
  
La parcel·la s'accepta lliure de càrregues i gravàmens, ocupants i ocupacions i al corrent de qualsevol despesa.
  
Segon
  
La cessió gratuïta realitzada per l'Ajuntament de les Coves de Vinromà, s'efectua amb la condició de destinar la parcel·la a la construcció d'un centre públic sanitari i amb subjecció al que disposa l'article 111 del Reglament de Béns de les Entitats Locals.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 21 de desembre de 2004.- El conseller: Gerardo Camps Devesa.